**Molėtų rajono savivaldybės taryba**

**SPRENDIMAS**

**Dėl TURTO perdavimo pagal panaudos sutartis**

2023 m. vasario    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 3 punktu, 2 dalies 7 punktu, 3, 4 dalimis, Poveikio konkurencijai ir atitikties valstybės pagalbos reikalavimams vertinimo tvarkos aprašu, patvirtintu Lietuvos Respublikos Vyriausybės 2002 m. gruodžio 3 d. nutarimu Nr. 1890 „Dėl valstybės turto perdavimo panaudos pagrindais laikinai neatlygintinai valdyti ir naudotis“, Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2019 m. sausio 24 d. sprendimu Nr. B1-13 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 2.3, 3.7, 4.2, 5.1.1 papunkčiais,atsižvelgdama į Molėtų rajono savivaldybės administracijos direktoriaus: 2022 m. lapkričio 15 d. įsakymą Nr. B6-1305 „Dėl Molėtų rajono savivaldybės turto pripažinimo nereikalingu“, 2023 m. vasario 8 d. įsakymą Nr. B6-113 „Dėl Molėtų rajono savivaldybės turto pripažinimo nereikalingu“, visuomeninės organizacijos Bekupės bendruomenės centro 2023 m. vasario 1 d. prašymą, asociacijos Molėtų rajono vietos veiklos grupės „Keisdamiesi keičiame“ 2023 m. sausio 30 d. raštą Nr. IN-12 „Dėl patalpų suteikimo panaudos pagrindais“,

Molėtų rajono savivaldybės taryba n u s p r e n d ž i a:

Perduoti pagal panaudos sutartis 10 (dešimčiai) metų neatlygintinai naudoti Savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą nekilnojamąjį turtą:

1. Visuomeninei organizacijai Bekupės bendruomenės centrui (kodas 167623055) inžinerinius statinius, esančius Molėtų r. sav., Giedraičių sen., Bekupės k., Pušyno g. 11, vykdyti įstatuose numatytą veiklą:
   1. sporto aikštelę (inventorinis Nr. 485475; registro Nr. 44/1407497; unikalus Nr. 4400-2717-3120; plane pažymėtą b1; 517,45 kv. m). Statinio įsigijimo vertė 42431,90 Eur, likutinė vertė 2023 m. vasario 1 d. 21240,64 Eur;
   2. lauko sceną (inventorinis Nr. 485479; registro Nr. 44/1407497; unikalus Nr. 4400-2717-3086; plane pažymėtą s1; 49,19 kv. m). Statinio įsigijimo vertė 47456,67 Eur, likutinė vertė 2023 m. vasario 1 d. 17921,82 Eur;
   3. vaikų žaidimų aikštelę, bortą (inventorinis Nr. 485476; registro Nr. 44/1407497; unikalus Nr. 4400-2717-3142; plane pažymėtus b1, 1b1; vaikų žaidimų aikštelės plotas 157,22 kv. m; bortas 28 m.). Statinių įsigijimo vertė 17605,16 Eur, likutinė vertė 2023 m. vasario 1 d. 8813,02 Eur.
2. Asociacijai Molėtų rajono vietos veiklos grupei „Keisdamiesi keičiame“ (kodas 300052758) 28,09 kv. m ploto patalpas (iš jų: 19,27 kv. m. plane pažymėtas 1-4 ir 8,82 kv. m bendrojo naudojimo patalpas (plane pažymėtas 1-5, 1-6, 1-16, 1-2) administraciniame pastate (pastato, kuriame yra patalpos inventorinis Nr. 181001; registro Nr. 44/137352; unikalus Nr. 6297-7000-3018; plane pažymėtame 1B2p; bendras plotas 352,18 kv. m), esančiame Molėtų r. sav., Molėtų m., S. Dariaus ir S. Girėno g. 4. Patalpų įsigijimo vertė 3650,58 Eur, likutinė vertė 2023 m. vasario 1 d. 1179,50 Eur.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras